Diari Oficial de la Generalitat Valenciana


Sumari del DOGV 7082, del 05-08-2013 (2013/7776)

Notificació de la sentència dictada en el procediment ordinari número 6/2012.
-----------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7776


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el procediment ordinari número 6/2012.  
 [2013/7776]  
Juí ordinari 000006/2012   
Part demandant: Kartell, SPA.   
Part demandada: Bauhaus Import Design, SL.   
Sobre: propietat industrial.   
En el juí a què es fa referència s'ha dictat la resolució que té el text que, literalment, és com seguix:   
«Dispositiva  
Estime la demanada interposada per Kartell, SPA, contra Bauhaus Import Design, SL, he de declarar que la demandada ha infringit els drets sobre els models comunitaris registrats 000567888-0001, 000701461-0018, 000701461-0022, 00701461-0020 i 000701461-0031 i sobre els drets de propietat intel·lectual que té Kartell sobre els productes: cadira Louis Ghost, Victoria Ghost, Mademoiselle, Ero/S/, La Marie, Maui, tamboret Charles Ghost i llum Bourgie; i he de condemnar la demandada:   
1. A cessar en l'oferiment i comercialització dels productes denominats: poal Optic, taula Berlín, taula Frankfurt, tamboret Ice, cadira Louis, cadira Victoria, cadira Flower, cadira Gossip, cadira Optic, cadira oficina Eco, tamboret Charles i llum Bourgie o altres d'idèntics amb qualsevol altra denominació.   
2. A retirar, depositar i destruir tots estos productes i els fullets, cartells, expositors i material publicitari.   
3. A pagar 20.000 euros.   
4. A publicar a costa seua la dispositiva de la sentència en un periòdic de tirada nacional, en una pàgina parell, una sola vegada, amb la llegenda: infracció de models comunitaris i dret de propietat intel·lectual de Kartell per Bauhaus Import Design, SL; amb unes dimensions de 12 x 12 cm, o les més pròximes possibles.  
Les costes causades s'imposen a la demandada.  
Notifiqueu la resolució a les parts personades, fent-los constar que no és ferma i que s'hi pot interposar un recurs d'apel·lació davant del Tribunal de Marca Comunitària, que s'ha d'interposar davant d'este Jutjat, en el termini de 20 dies des de la notificació.  
Per a l'apel·lació, cal depositar abans la quantitat de 50 euros, que ha d'ingressar en el compte de depòsits i consignacions d'este Jutjat obert en el grup Banesto, i consignar com a codi «02» i, com a concepte, «pagament recurs d'apel·lació». Sense estos requisits no s'admet el recurs, segons els articles 451 i 452 de la Llei d'enjudiciament civil i la disposició addicional 15 de la Llei orgànica del poder judicial, afegida per la Llei orgànica 1/2009, de 3 de novembre.  
Així, per esta la meua sentència, definitivament jutjant, que pronuncie, mane i firme.  
Publicitat. S'ha donat a la sentència la publicitat permesa per les lleis. En done fe.»  
Pel desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Alacant, 18 de juliol de 2013.- La secretària judicial: Cristina Cifo González.